గూగుల్ క్రోమ్
క్రోమ్ విడుదల ప్రకటన మొదట సెప్టెంబర్ 3, 2008న చేయాలని భావించారు, కొత్త బ్రౌజర్ యొక్క ప్రయోజనాలు మరియు ప్రేరణలను వివరించే, స్కాట్ మెక్‌క్లౌడ్ సృష్టించిన ఒక హాస్య పుస్తకాన్ని విలేకరులు మరియు బ్లాగర్‌లకు పంపాలనుకున్నారు. ఐరోపాకు పంపాలనుకున్న కాపీలు ముందుగానే అక్కడికి చేరుకున్నాయి, గూగుల్ బ్లాగోస్కోప్డ్ యొక్క జర్మనీకి చెందిన బ్లాగర్ ఫిలిప్ లెన్సెన్ సెప్టెంబర్ 1, 2008న ఈ పుస్తకం కాపీని పొందారు, ఆయన దీనిని స్కాన్ చేసి, 38 పేజీల ఈ హాస్య పుస్తకం నకలును తన వెబ్‌సైట్‌లో అందుబాటులోకి తీసుకొచ్చారు. గూగుల్ తరువాత వెంటనే ఈ హాస్య పుస్తకాన్ని గూగుల్ బుక్స్ (Google Books)లో అందుబాటులోకి తీసుకొచ్చింది, ఈ విషయాన్ని తమ అధికారిక బ్లాగులో వెల్లడించడంతోపాటు, నూతన బ్రౌజర్‌ను ముందుగానే విడుదల చేయడానికి వివరణ కూడా ఇచ్చింది.
గూగుల్ లిప్యంతరీకరణ
గూగుల్ లిప్యంతరీకరణ ద్వారా మనకు కావలసిన తెలుగు పదాన్ని ఇంగ్లీషు అక్షరాలతో టైపు చేసి ఖాళీ పట్టి నొక్కితే అది తెలుగులోకి మార్చబడుతుంది. ఇది 19 భాషలలో పనిచేస్తుంది. 2007 ఆగస్టు 20 న విడుదలైంది. ఇది గూగుల్ సైట్లలో (జీమెయిల్, బ్లాగర్ లాంటి) పనిచేస్తుంది. అంతర్జాల సంపర్కములేకుండా (ఆఫ్‌లైన్) వాడాలంటే విండోస్ వాడేవారికొరకు స్థాపించకోవటానికి సాఫ్ట్‌వేర్ అందుబాటులో ఉంది. విండోస్, లినక్స్, మాక్ ఒఎస్ లాంటి ఏ నిర్వహణ వ్యవస్థైనా, వాటిలో పనిచేసే విహరిణులు (బ్రౌజర్) (ఇంటర్నెట్ ఎక్స్ ప్లోరర్, ఫైర్‌ఫాక్స్, సఫారి, క్రోమ్ ) లో తెలుగు టైపు చేయడానికి బుక్ మార్క్ లెట్ ద్వారా వాడుకోవచ్చు.